**EVALUAREA TEMATICĂ A**

**PRIMĂRIEI MUNICIPIULUI BAIA MARE**

**PRIVIND IMPLEMENTAREA**

**STRATEGIEI NAŢIONALE ANTICORUPŢIE 2016 – 2020**

**Raport de evaluare**

**APRILIE 2019**

**I. INTRODUCERE**

***Adresa fizică***: Strada Gheorghe Șincai, Nr. 37, Baia Mare, județul Maramureș

***Adresa virtuală***: <https://www.baiamare.ro/ro/>

***Cadrul legal care reglementează activitatea instituţiei*:**

* Legea administrației publice locale nr. 215/2001, republicată, cu modificările și completările ulterioare
* Legea nr. 393/2004 privind Statutul Aleşilor Locali, cu modificările şi completările ulterioare;
* Legea nr. 273/2006 a finanţelor publice locale, cu modificările şi completările ulterioare;
* Legea nr. 52/2003 privind transparenţa decizională în administraţia publică, cu modificările şi completările ulterioare;
* Legea nr. 544/2001 privind liberul acces la informaţiile de interes public, cu modificările şi completările ulterioare;
* Hotărârea Guvernului României nr. 878/2005 privind accesul publicului la informaţia privind mediul, cu modificările şi completările ulterioare;
* Legea nr. 213/1998 privind proprietatea publică şi regimul acesteia, cu modificările şi completările ulterioare;
* Legea nr. 350/2001 privind amenajarea teritoriului şi urbanismul, cu modificările şi completările ulterioare;
* Legea nr. 51/2006 a serviciilor comunitare de utilităţi publice, republicată, cu modificările şi completările ulterioare;
* Legea nr. 92/2007 a serviciilor de transport public local, cu modificările şi completările ulterioare;
* Ordonanţa Guvernului României nr. 43/1997 privind regimul drumurilor, republicată, cu modificările şi completările ulterioare;
* Ordonanţa de Urgenţă a Guvernului României nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare;
* Legea nr. 98/2016 privind achiziţiile publice;
* Hotărârea Guvernului României nr. 385/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;
* Legea nr. 99/2016 privind achiziţiile sectoriale;
* Legea nr. 100/2016 privind concesiunile de lucrări şi concesiunile de servicii;
* Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative;
* Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei,cu modificările şi completările ulterioare Codul penal;
* Legea nr. 251/2004 privind unele măsuri referitoare la bunurile primite cu titlu gratuit cu prilejul unor acţiuni de protocol în exercitarea mandatului sau a funcţiei;
* Legea nr. 571/2004 privind protecţia personalului din autorităţile publice, instituţiile publice şi din alte unităţi care semnalează încălcări ale legii;
* Legea nr. 7/2004 privind Codul de conduită a funcționarilor publici, republicată;
* Legea nr. 477/2004 privind Codul de conduită a personalului contractual din autoritățile și instituțiile publice;
* Legea nr. 188/1999 privind Statutul funcționarilor publici, republicată, cu modificările și completările ulterioare.

***Misiune / atribuţii/ competenţe*:**

Primarul, ca autoritate executivă, îndeplinește următoarele categorii principale de atribuții:

* atribuții exercitate in calitate de reprezentant al statului, in condițiile legii;
* atribuții referitoare la relația cu consiliul local;
* atribuții referitoare la bugetul local;
* atribuții privind serviciile publice asigurate cetățenilor;
* alte atribuții stabilite prin lege.

În temeiul alin. (1) lit. a) al art. 63 din *Legea nr. 215/2001, republicată, cu modificările și completările ulterioare*, primarul îndeplinește funcția de ofițer de stare civilă și de autoritate tutelară și asigură funcționarea serviciilor publice locale de profil, atribuții privind organizarea și desfășurarea alegerilor, referendumului și a recensământului. Primarul îndeplinește și alte atribuții stabilite prin lege.

În exercitarea atribuțiilor prevăzute la alin. (1) lit. b), primarul:

* prezintă consiliului local, în primul trimestru, un raport anual privind starea economică, socială şi de mediu a unității administrativ-teritoriale;
* prezintă, la solicitarea consiliului local, alte rapoarte şi informări;
* elaborează proiectele de strategii privind starea economică, socială şi de mediu a unității administrativ-teritoriale şi le supune aprobării consiliului local.

În exercitarea atribuțiilor prevăzute la alin. (1) lit. c), primarul:

* exercită funcția de ordonator principal de credite;
* întocmește proiectul bugetului local și contul de încheiere a exercițiului bugetar și le supune spre aprobare consiliului local;
* inițiază, în condițiile legii, negocieri pentru contractarea de împrumuturi și emiterea de titluri de valoare în numele unității administrativ-teritoriale;
* verifică, prin compartimentele de specialitate, corecta înregistrare fiscală a contribuabililor la organul fiscal teritorial, atât a sediului social principal, cât şi a sediului secundar.

În exercitarea atribuțiilor prevăzute la alin. (1) lit. d), primarul:

* coordonează realizarea serviciilor publice de interes local prestate prin intermediul aparatului de specialitate sau prin intermediul organismelor prestatoare de servicii publice şi de utilitate publică de interes local;
* ia măsuri pentru prevenirea şi, după caz, gestionarea situațiilor de urgentă;
* ia măsuri pentru organizarea executării şi executarea în concret a activităților din domeniile prevăzute la art.36, alin.(6), lit. a) - d);
* ia măsuri pentru asigurarea inventarierii, evidenţei statistice, inspecției şi controlului efectuării serviciilor publice de interes local prevăzute la art.36, alin.(6), lit. a) - d), precum şi a bunurilor din patrimoniul public şi privat al unității administrativ-teritoriale;
* numește, sancționează şi dispune suspendarea, modificarea şi încetarea raporturilor de serviciu sau, după caz, a raporturilor de muncă, în condițiile legii, pentru personalul din cadrul aparatului de specialitate, precum şi pentru conducătorii instituțiilor şi serviciilor publice de interes local;
* asigură elaborarea planurilor urbanistice prevăzute de lege, le supune aprobării consiliului local şi acționează pentru respectarea prevederilor acestora;
* emite avizele, acordurile și autorizațiile date în competența sa prin lege și alte acte normative;
* asigură realizarea lucrărilor și ia masurile necesare conformării cu prevederile angajamentelor asumate în procesul de integrare europeană în domeniul protecției mediului și gospodăririi apelor pentru serviciile furnizate cetățenilor.

Pentru exercitarea corespunzătoare a atribuțiilor sale, primarul colaborează cu serviciile publice deconcentrate ale ministerelor și celorlalte organe de specialitate ale administrației publice centrale din unitățile administrativ-teritoriale, precum și cu consiliul județean.

Numirea conducătorilor instituțiilor și serviciilor publice de interes local se face pe baza concursului organizat potrivit procedurilor şi criteriilor aprobate de consiliul local, la propunerea primarului, în condițiile legii. Numirea se face prin dispoziția primarului, având anexat contractul de management.

***Structuri subordonate:***

* Serviciul Public Ambient Urban;
* Direcția de Asistență Socială;
* Clubul Sportiv Minaur Baia Mare;
* Teatrul Municipal Baia Mare;
* Spitalul de Pneumoftiziologie „Nicolae Rușdea”.

***Număr total poziţii/ funcţii prevăzute în statul instituţiei:*** 527 dintre care:

|  |  |  |  |  |  |
| --- | --- | --- | --- | --- | --- |
| **Tipul funcției** | **Nr. total de funcții** | **Din care femei** | **Din care bărbați** | **Total poziții ocupate la data de: 04.04.2019** | **Total poziţii vacante la data de: 04.04.2019** |
| **De demnitate publică** | 3 | 1 | 2 | 3 | - |
| **De conducere** | 60 | 31 | 14 | 45 | 15 |
| **De execuție** | 464 | 217 | 177 | 394 | 70 |

**Organigrama**: este postată pe pagina de internet a instituției și este aprobată prin HCL nr. 403/29.09.2017.

Misiunea de evaluare a constat în analiza chestionarului transmis de instituția evaluată și în desfășurarea vizitei la fața locului, în data de 9 aprilie 2019 între orele 9.00 – 12.00, la sediul instituției din Strada Gheorghe Șincai, Nr. 37, Baia Mare, judeţul Maramureș.

Conform programului, temele de evaluare ce au făcut obiectul discuției au fost:

* **conflicte de interese;**
* **accesul la informații de interes public;**
* **incompatibilități;**
* **declararea cadourilor;**
* **protecția avertizorului în interes public**.

În plus, față de întrebările transmise prin chestionar, au fost abordate și teme aflate în legătură directă cu cele enumerate mai sus, precum transparența în procesul decizional și pantouflage-ul.

Componența echipei de experți a fost următoarea:

* , consilier, Direcţia Integritate, Bună Guvernare și Politici Publice, Ministerul Dezvoltării Regionale și Administrației Publice, reprezentant al platformelor de cooperare a administrației publice locale și centrale;
* , consilier, Direcţia Integritate, Bună Guvernare și Politici Publice, Ministerul Dezvoltării Regionale și Administrației Publice, reprezentant al platformelor de cooperare a administrației publice locale și centrale;
* , inspector de integritate, Agenția Națională pentru Integritate, reprezentant al platformei autorităților independente și instituțiilor anticorupție.

Din partea Secretariatului Tehnic al SNA din cadrul Ministerului Justiţiei a participat , personal de specialitate juridică asimilat judecătorilor și procurorilor în cadrul Direcției de Prevenire a Criminalității.

Din partea Primăriei mun. Baia Mare, a participatdoamna secretar și experții desemnați ca responsabili în materiile ce fac obiectul evaluării:

* Doamna , director, Direcția Achiziții;
* Doamna , director executive Direcția Relații Publice;
* Doamna , șef serviciu Resurse Umane;
* Doamna , șef serviciu Juridic;
* Doamna , inspector, Direcția Comunicare, Cultură, Sport, Tineret/ Birou, Comunicare, Promovare, Dezvoltare Economică.

Resursele alocate pentru standardele supuse evaluării, defalcat pentru fiecare dintre acestea, din punct de vedere al:

* Conflicte de interese în timpul și după exercitarea funcției și incompatibilități:

1. resurse financiare:cheltuielile de personal pentru 2 persoane;

2. resurse umane: 2 persoane;

3. resurselor materiale: 2 calculatoare, acces la internet.

* Transparența instituțiilor publice și accesul la informațiile de interes public deținute de acestea:

1. resurse financiare:cheltuielile de personal pentru 1 persoană;

2. resurse umane: 1 persoană;

3. resurselor materiale: 1 calculator, acces la internet.

* Declararea cadourilor:

1. resurse financiare: -

2. resurse umane: -

3. resurselor materiale: -

* Protecția avertizorului în interes public:

1. resurse financiare: -

2. resurse umane: -

3. resurselor materiale: -

**II. CONSTATĂRI**

Până la efectuarea vizitei de evaluare tematică, Primăria Municipiului Baia Mare a transmis Direcției Integritate, Bună Guvernare și Politici Publice din cadrul Ministerului Dezvoltării Regionale și Administrației Publice următoarele documente:

* Declarația privind aderarea la valorile fundamentale, principiile, obiectivele şi mecanismul de monitorizare a Strategiei Naţionale Anticorupţie 2016 - 2020;
* Dispoziția primarului de desemnare a coordonatorului de la nivelul conducerii instituției pentru implementarea SNA 2016-2020, a unei persoane de contact la nivel de expert, și a grupului de lucru pentru implementarea prevederilor SNA;
* Identificarea riscurilor și vulnerabilităților specifice instituției, precum și a măsurilor de remediere (anexa C);
* Planul de integritate privind implementarea SNA 2016-2020;
* Chestionarul tematic de evaluare structurat pe temele de evaluare în anul 2019.

Reprezentantul Secretariatului Tehnic al SNA din cadrul Ministerului Justiţiei a prezentat pe scurt modul în care se va desfășura vizita de evaluare. Tot la începutul vizitei s-a adus în discuție redactarea raportului de evaluare, elaborat în urma vizitei de evaluare, raport ce va fi întocmit de către echipa de experți și trimis pentru formularea de observații (completare/modificare) instituției evaluate.

În cuprinsul raportului misiunii de evaluare se vor propune recomandări în vedere îmbunătățirii aspectelor discutate, recomandări ce se vor implementa/pune în aplicare în cel mult 12 luni de la publicarea raportului de evaluare pe Portalul SNA.

1. **CONFLICTE DE INTERESE**

În urma analizei paginii de internet a instituţiei, a chestionarului de evaluare, precum şi a discuțiilor care au avut loc în cadrul vizitei de evaluare, au fost constatate următoarele:

* În cadrul instituţiei nu există persoane în cazul cărora Agenţia Naţională de Integritate a emis rapoarte de evaluare prin care s-a constatat încălcarea regimului juridic al conflictelor de interese, pe parcursul anului 2018;
* A existat un singur caz în care instituţia a sesizat Agenţia Naţională de Integritate cu privire la completarea necorespunzătoare a declaraţiilor de avere şi de interese;
* Instituţia nu a implementat măsuri de identificare timpurie a incidentelor de integritate (avere nejustificată, conflict de interese), în vederea sesizării Agenţiei Naţionale de Integritate (ex. audit intern, registrul conflictelor de interese);
* Personalul din cadrul instituţiei a beneficiat în perioada de referință de programe de pregătire profesională în ceea ce priveşte regimul juridic al conflictului de interese;
* Nu au fost diseminate la nivelul instituției chestionare pentru evaluarea gradului de cunoaștere de către angajații instituției a normelor referitoare la conflictele de interese;
* Instituția nu a adoptat o procedură internă privind prevenirea și gestionarea conflictelor de interese, neexistând prevederi cu privire la această materie nici în Regulamentul de Organizare și Funcționare (ROF) al primăriei. Reprezentanții UAT-ului au menționat că există prevederi cu privire la materia conflictelor de interese și a incompatibilităților doar în ROF al Consiliului Local al Municipiului Baia Mare.

La nivelul Primăriei Municipiului Baia Mare nu a fost elaborată o procedură operațională sau de sistem în legătură cu depunerea declaraţiilor de avere şi interese. Rolul unor astfel de proceduri este nu numai acela de a asigura aplicarea prevederilor legale în materie, ci și de a preîntâmpina posibile incidente de integritate. De menționat este faptul că, la nivelul Primăriei Municipiului Baia Mare există un cod de etică.

A fost identificată o deficiență în redactarea unei declarații de avere care a dus la rectificarea acesteia, astfel, s-a procedat în conformitate cu prevederile art. 7 din Legea nr. 176/2010 privind integritatea în exercitarea funcțiilor și demnităților publice. Totodată, a existat un caz de întârzirere a depunerii declarațiilor de avere și de interese, deși la nivelul Primăriei este transmisă o notă internă referitoare la depunerea în termen a declarațiilor de avere și de interese.

În ceea ce privește desfășurarea procedurilor de atribuire a contractelor de achiziție publică de la nivelul instituției, menționăm că, potrivit reprezentanților primăriei, nu au fost emise avertismente de integritate de Sistemul PREVENT, gestionat de Agenția Națională de Integritate.

1. **ACCESUL LA INFORMAȚII DE INTERES PUBLIC**

În urma analizei paginii de internet a instituţiei, a chestionarului de evaluare, precum şi a discuțiilor care au avut loc în cadrul vizitei de evaluare, au fost constatate următoarele:

* La data primirii chestionarului tematic de evaluare, în instituţie există o persoană desemnată, responsabilă cu aplicarea Legii nr. 544/2001 privind liberul acces la informaţiile de interes public; această persoană are și alte responsabilități de îndeplinit în cadrul instituției, cum ar fi: realizează monitorizarea zilnică a presei locale, preia apelurile pe nr. 0262211998 șI le repartizează spre rezolvare, asigură funcționarea și secretariatul Consiliilor Civice de Cartier și a Consiliului de Onoare, urmărește buna funcționare a paginii de internet a primăriei și asigurarea respectării prevederilor Legii nr. 52/2003 privind transparența decizională.
* În regulamentul de organizare şi funcţionare (ROF) al instituţiei sunt prevăzute atribuţiile, organizarea şi funcţionarea compartimentelor de relaţii publice sau a unei persoane special desemnate cu aplicarea Legii nr. 544/2001;
* Sunt publicate pe pagina de internet a primăriei informațiile prevăzute la art. 5 alin. (1) din Legea nr. 544/2001, dar și alte informații, la următoarea adresă:

[https://www.baiamare.ro/ro/Administratie/Administratia-Publica-Locala/Informatii-de-interes-public/Buletin-informativ(Legea-nr.5442001)/](https://www.baiamare.ro/ro/Administratie/Administratia-Publica-Locala/Informatii-de-interes-public/Buletin-informativ%28Legea-nr.5442001%29/)

* La nivelul Primăriei Municipiului Baia Mare a fost înregistrată o plângere având ca obiect necomunicarea informațiilor de interes public, Dosar 974/100/2018, pârât Municipiul Baia Mare; Tribunalul Maramureș a respins plângerea formulată de către reclamant împotriva pârâtului Municipiul Baia Mare ca fiind neîntemeiată.
* Nici persoana responsabilă în instituţie de aplicarea Legii nr. 544/2001 și nici ceilalți angajați ai Primăriei nu au beneficiat, până la momentul vizitei, de instruire de specialitate privind furnizarea informaţiilor de interes public;
* La nivelul instituţiei nu a fost desemnată o persoană responsabilă pentru activitatea de publicare a datelor deschise, nu a fost adoptată o procedură internă în acest sens și nici nu există un mecanism de monitorizare a progreselor privind datele deschise la nivelul instituției;
* Majoritatea informațiilor de interes public (bugetul de venituri și cheltuieli, nomenclatorul stradal, raportul de evaluare a implementării Legii nr. 52/2003 și Legii nr. 544/2001, situația lunară a plăților, lista obiectivelor de investiții etc) sunt publicate pe pagina de internet a instituției, în format pdf.

La nivelul Primăriei există o precedură internă privind accesul la informații de interes public. Procedura conține capitole referitoare la organizarea asigurării accesului la informațiile de interes public, accesul la informațiile de interes public la cerere, funcționarea structurilor responsabile de informarea publică directă etc.

La nivelul instituției sunt avute în vedere prevederile Legii nr. 544/2001 privind liberul acces la informațiile de interes public. Nu sunt, însă, prezentate toate informațiile în format deschis.

1. **INCOMPATIBILITĂȚI**

În urma analizei chestionarului de evaluare, precum şi a discuțiilor care au avut loc în cadrul vizitei de evaluare, au fost constatate următoarele:

* În cadrul instituției nu există persoane pentru care Agenția Națională de Integritate a emis rapoarte de evaluare prin care s-a constatat încălcarea regimului juridic al incompatibilităților;
* La nivelul instituției nu există o procedură internă privind prevenirea și gestionarea situațiilor de incompatibilitate;
* Conform celor declarate de reprezentanții instituției, nu au fost semnalate/ identificate situații de incompatibilitate și, pe cale de consecință, nu au fost adresate solicitări ANI, pentru puncte de vedere;
* Referitor la măsurile de identificare timpurie a incompatibilităților, în vederea sesizării Agenției Naționale de Integritate (ex. audit intern, registrul funcțiilor sensibile, solicitări de puncte de vedere adresate ANI etc.), responsabilii în domeniu au în vedere gestionarea declarațiilor de avere/ interese și a dosarelor profesionale, sesizând eventuale situații de incompatibilitate și identifică funcțiile sensibile la nivelul fiecărei structuri funcționale din cadrul aparatului de specialitate.
* La nivelul instituției nu sunt reglementate canale de comunicare internă în cazul în care un angajat dorește să sesizeze o situație de incompatibilitate;
* Personalul din cadrul instituției nu a participat, în perioada de referință, la programe de pregătire profesională în ceea ce privește regimul juridic al incompatibilităților;
* La nivelul instituției nu au fost diseminate chestionare pentru evaluarea gradului de cunoaștere de către angajații instituției a normelor privind situațiile de incompatibilitate.
1. **DECLARAREA CADOURILOR**

În urma analizei chestionarului de evaluare, precum şi a discuțiilor care au avut loc în cadrul vizitei de evaluare, au fost constatate următoarele:

* La nivelul instituției nu există documentele de evidenţă pentru declararea cadourilor, conform Legii nr. 251/2004 privind bunurile primite cu titlu gratuit cu prilejul unor acţiuni de protocol în exercitarea mandatului sau a funcţiei;
* La nivelul instituţiei nu este constituită, conform Legii nr. 251/2004, o comisie de evaluare şi inventariere a bunurilor primite cu titlu gratuit cu prilejul unor acţiuni de protocol în exercitarea mandatului sau a funcţiei;
* Nu au existat cazuri de sesizare a unor situaţii de nerespectare a dispoziţiilor legale privind declararea cadourilor în cadrul instituţiei;
* La nivelul instituţiei nu există o listă care să conțină bunurile primite cu titlu gratuit cu prilejul unor acţiuni de protocol în exercitarea mandatului sau a funcţiei, depuse potrivit legii şi destinaţia acestora;
* La nivelul instituţiei nu s-au desfăşurat programe de informare pentru personalul instituţiei cu privire la dispoziţiile legale aplicabile privind bunurile primite cu titlu gratuit cu prilejul unor acţiuni de protocol în exercitarea mandatului sau a funcţiei;
* Nu au fost diseminate chestionare pentru evaluarea gradului de cunoaștere de către angajații instituției a normelor referitoare la declararea cadourilor;
* La nivelul instituţiei nu există o procedură internă privind declararea cadourilor.
1. **PROTECȚIA AVERTIZORULUI ÎN INTERES PUBLIC**

În urma analizei chestionarului de evaluare, precum şi a discuțiilor care au avut loc în cadrul vizitei de evaluare, au fost constatate următoarele:

* În cadrul instituției nu există o persoană/structură responsabilă cu primirea şi soluţionarea avertizărilor în interes public; nu au fost primite/sesizate avertizări în interes public la nivelul instituției;
* Nu au fost luate măsuri de protecţie, dintre cele prevăzute de art. 7-8 din Legea nr. 571/2004 privind protecţia personalului din autorităţile publice, instituţiile publice şi din alte unităţi care semnalează încălcări ale legii au fost aplicate;
* Personalul din cadrul instituției nu a beneficiat de programe de (in)formare în ceea ce privește regimul protecţiei avertizorilor în interes public;
* Instituția nu a adoptat o procedură internă dedicată primirii şi soluţionării avertizărilor în interes public.

Evaluatorii au adus la cunoștință reprezentanților autorității publice desemnați să participe la vizita de evaluare despre prevederile legale referitoare la protejarea personalului care semnalează încălcări ale legii (avertizarea în interes public), precum și despre obligația angajaților instituției de a declara bunurile primite cu titlu gratuit cu prilejul unor acțiuni de protocol în exercitarea mandatului sau a funcției.

Pe cale de consecință, instituția a apreciat că nu au existat situații de avertizare în interes public, cel puțin nu dintre cele care să fi fost formulate cu invocarea legii speciale, și nu a fost cazul să se dispună măsuri specifice. În cadrul vizitei de evaluare s-a menționat, însă, intenția autorității publice de elaborare a unei proceduri în acest sens.

În cadrul discuțiilor au fost subliniate aspectele relevante pentru o tratare eficientă a avertizărilor care urmează a fi procesate prin intermediul acestei proceduri, fiind evidențiate o serie de criterii pentru alegerea canalului optim de raportare și soluționare a acestora. Astfel, s-a apreciat util ca persoana / structura desemnată să poată verifica sau dispune verificarea pe fond a avertizării, să fie aptă să aplice sau să dispună aplicarea măsurilor de protecție prevăzute de lege, să se bucure de încrederea angajaților din perspectiva profesionalismului și integrității. Totodată, s-a subliniat faptul că mecanismul trebuie să asigure o protecție adecvată a identității avertizorului, atunci când sunt îndeplinite condițiile legale pentru adoptarea acestei măsuri. Evident, prin reglementarea unui astfel de canal de raportare a neregularităților nu poate fi îngrădit dreptul salariatului de a alege oricare dintre căile de sesizare prevăzute de lege, dar se facilitează gestionarea optimă a eventualelor avertizări în cadrul instituției.

***ALTE ASPECTE DISCUTATE:***

**TRANSPARENȚA ÎN PROCESUL DECIZIONAL**

Din răspunsurile acordate în cadrul discuțiilor au rezultat următoarele:

* În cadrul Primăriei Municipiului Baia Mare sunt aplicate prevederile Legii nr. 52/2003 privind transparenţa decizională în administraţia publică, republicată;
* Pe pagina de internet există o secțiune dedicată transparenței decizionale:

<http://www.baiamare.ro/ro/Administratie/Administratia-Publica-Locala/Administratie-transparenta/Administratie-transparenta/>

***PANTOUFLAGE***

În cadrul discuțiilor purtate în cadrul temei privind *„conflictul de interese”*, a fost abordată și chestiunea *pantouflage*-ului. Astfel, s-a constatat că nu există o cunoaștere aprofundată a subiectului. Pornind și de la informațiile cuprinse în Strategia Națională Anticorupție[[1]](#footnote-2), cele mai frecvente obiective ale unui sistem care abordează migrarea funcționarilor publici din sectorul public în cel privat sunt: (1) să se asigure că anumite informații dobândite în serviciul public nu sunt utilizate în mod abuziv; (2) să se asigure că exercitarea autorității de către un funcționar public nu este influențată de câștigul personal, inclusiv prin speranța sau așteptarea unei angajări viitoare și (3) să se asigure că accesul și contactele actualilor precum și ale foștilor funcționari publici nu sunt utilizate pentru beneficiile nejustificate ale funcționarilor sau ale altora.

Ca sediu general al materiei, interdicția post angajare se regăsește în cuprinsul prevederilor art. 13 alin. (1) din Ordonanța de urgență nr. 66/2011 *privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora,* cu modificările și completările ulterioare și ale art. 94 alin. (3) Legea nr. 161/2003 *privind unele măsuri pentru asigurarea transparenței în exercitarea demnităților publice, a funcțiilor publice şi în mediul de afaceri, prevenirea şi sancționarea corupției,* cu modificările și completările ulterioare, în funcție de specificitatea instituției poate fi gândită o procedură pentru aplicarea legii.

La momentul vizitei nu există un mecanism intern de monitorizare a situațiilor ce pot genera încălcări ale interdicțiilor legale cunoscute generic sub numele de *pantouflage* sau interdicția post-angajare.

**III. BUNE PRACTICI**

Primăria Municipiului Baia Mare a încheiat un protocol de colaborare cu Ministerul Administraţiei şi Internelor, prin Direcţia Generală Anticorupţie (DGA), în vederea promovării unor mesaje cu conţinut informativ-preventiv anticorupţie. Obiectivul acestei colaborări constă în susţinerea organizării şi desfăşurării unor activităţi de prevenire anticorupţie ce vizează, în principal, promovarea la nivelul opiniei publice a integrităţii, eticii şi deontologiei profesionale, conştientizarea efectului implicării în acte de corupţie, precum şi modalităţile de prevenire şi combatere a faptelor de corupţie.

**IV. RECOMANDĂRI**

**Recomandări specifice:**

**A. CONFLICTELE DE INTERESE**

1. Elaborarea la nivelul instituției a unei proceduri operaționale care să se refere la prevenirea conflictului de interese precum și la modalitățile de gestionare în situația apariției unei astfel de situații;

2. Inserarea în cadrul procedurii invocate anterior a unor dispoziții privind interdicția post-angajare (pantouflage),

SAU:

3. Introducerea unor prevederi referitoare la pantouflage, conflicte de interese și incompatibilități în Codul etic al personalului din cadrul Primăriei Municipiului Baia Mare, instituția urmărind actualizarea cu noile prevederi a Codului etic al autorității publice.

**B. ACCESUL LA INFORMAȚII DE INTERES PUBLIC**

1. Completarea listei de acte normative publicate pe pagina de internet a instituției și cu alte reglementări (legislația privind avertizorii de integritate, privind declararea cadourilor, etc.);

2. Asigurarea participării la activitățile de instruire profesională a persoanei responsabile de aplicarea Legii nr. 544/2001, republicată;

3. Elaborarea și actualizarea permanentă, pe pagina de internet a instituției, a unei liste de întrebări și răspunsuri frecvente, pe teme de larg interes public;

4. Publicarea în format deschis, a informațiilor/documentelor astfel încât să fie utilizate în mod liber, reutilizate și redistribuite de către persoane interesate. Identificarea și publicarea periodică a celor mai relevante informații pentru obiectul de activitate al instituției, în format deschis (statistici, raportări, informații utile).

5. Publicarea agendei de lucru a persoanelor din conducerea instituției.

**C. INCOMPATIBILITĂȚI**

1. Elaborarea unei proceduri pentru evitarea și gestionarea în cazul apariției, a unor situații de încălcare a regimului incompatibilităților.

**D. DECLARAREA CADOURILOR**

2. Organizarea unei sesiuni de informare privind legislația în domeniul declarării bunurilor primite cu titlu gratuit, cu prilejul unor acțiuni de protocol, în exercitarea mandatului sau a funcției, pentru toate persoanele cărora le sunt aplicabile prevederile legislației în domeniu;

3. Constituirea, conform Legii nr. 251/2004, a unei comisii de evaluare și inventariere a bunurilor primite cu titlu gratuit cu prilejul unor acțiuni de protocol în exercitarea mandatului sau a funcției;

4. Elaborarea procedurii interne și încurajarea personalului în a o aplica, în măsura în care autoritatea publică apreciază că nu este suficient cadrul normativ în vigoare prin raportare la specificul activității autorității publice;

5. Elaborarea unui model de tabel în care să fie înscrise cadourile primite de persoanele care fac obiectul legii. De menţionat este şi faptul ca aceste liste trebuie publicate pe pagina de internet a instituţiei, şi nu numai la solicitare în baza Legii nr. 544/2001;

6. Verificarea gradului de cunoaștere/aprofundare a legislației și procedurii interne în materie, eventual prin aplicarea unor chestionare de evaluare și adoptare a unor măsuri de îmbunătățire a gradului de cunoaștere, dacă sunt necesare.

**E. PROTECȚIA AVERTIZORULUI ÎN INTERES PUBLIC**

1. Elaborarea și diseminarea unei proceduri interne în materie (inclusiv difuzarea acesteia tuturor instituțiilor aflate în subordine sau în coordonare) și încurajarea personalului în a o aplica, dacă este cazul;

2. Organizarea unei sesiuni de informare privind legislația în domeniul protecției avertizorului în interes public, precum și cu referire la prevederile procedurii interne în domeniu;

3. Verificarea gradului de cunoaștere/aprofundare a legislației și procedurii interne în materie, eventual prin aplicarea unor chestionare de evaluare și adoptare a unor măsuri de îmbunătățire a gradului de cunoaștere, dacă sunt necesare.

**RECOMANDĂRI CU CARACTER GENERAL:**

1. Exercitarea de către Primăria Municipiului Baia Mare a unui rol de îndrumare metodologică faţă de instituţiile subordonate, prin  **transmiterea de proceduri model în materia măsurilor anticorupţie prevăzute de lege**, în scopul asigurării implementării unitare a acestor dispoziţii legale de către instituţiile subordonate;

De menționat faptul că, Direcția Integritate, Bună Guvernare și Politici Publice din cadrul Ministerului Dezvoltării Regionale și Administrației Publice, în scopul sprijinirii activității în procesul de implementare a măsurilor prevăzute de Strategia Națională Anticorupție (SNA) 2016-2020 la nivelul administrației publice locale a elaborat și transmis modele pentru documentele ce urmează a fi elaborate (proceduri) și adoptate de către Primăria Municipiului Baia Mare.

**2. Implementarea *Metodologiei de identificare a riscurilor și vulnerabilităților la corupție pentru autoritățile administrației publice locale,*** instrument de lucrudisponibil pe site-ul Ministerului Dezvoltării Regionale și Administrației Publice la secțiunea *Integritate și bună guvernare* (<http://mdrap.ro/sna-2016-2020>);

3. Elaborarea documentelor prevăzute de HG nr. 583/2016 (ale căror modele se regăsesc pe site-ul [MDRAP](http://www.mdrap.ro) la secțiunea aferentă ***promovării integrității la nivelul administrației publice locale*** - <http://mdrap.ro/sna-2016-2020>), respectiv a procedurilor privind implementarea indicatorilor prevăzuți în Anexa 3 la H.G. nr.583/2016;

4. Actualizarea și completarea periodică a Codului de etică și a Regulamentului Intern.

5. Aplicarea unor chestionare periodice de autoevaluare pentru angajaţii Primăriei Municipiului Baia Mare în vederea identificării gradului de cunoaştere a prevederilor Codul de etică , dar și a normelor în domeniul conflictelor de interese, incompatibilităților, pantouflage-ului, declarării cadourilor, avertizorului de integritate.

**ALTE ASPECTE :**

* TRANSPARENȚA ÎN PROCESUL DECIZIONALAL:

1. Asigurarea participării la activitățile de instruire profesională a persoanei responsabile de aplicarea Legii nr. 52/2003, republicată;

1. Hotărârea Guvernului nr. 583/2016 din 10 august 2016 *privind aprobarea Strategiei naţionale anticorupţie pe perioada 2016 - 2020, a seturilor de indicatori de performanţă, a riscurilor asociate obiectivelor şi măsurilor din strategie şi a surselor de verificare, a inventarului măsurilor de transparenţă instituţională şi de prevenire a corupţiei, a indicatorilor de evaluare, precum şi a standardelor de publicare a informaţiilor de interes* *public,* publicată în Monitorul Oficial al României, Partea I, nr. 644 din 23 august 2016: „Pantouflage: Noile abordări în managementul sectorului public, împreună cu posibilitățile extinse de muncă, au schimbat relațiile serviciului public și ale sectorului privat, precum și percepția publică asupra acestor relații. Necesitatea de a menține încrederea publicului, în special în perioadele de schimbare, sporește importanța dezvoltării și menținerii sistemelor ce abordează conflictele de interese, inclusiv pe cele care apar la migrarea funcționarilor publici către sectorul privat. Cele mai frecvente obiective ale unui sistem care abordează migrarea funcționarilor publici din sectorul public în cel privat sunt: (1) să se asigure că anumite informații dobândite în serviciul public nu sunt utilizate în mod abuziv; (2) să se asigure că exercitarea autorității de către un funcționar public nu este influențată de câștigul personal, inclusiv prin speranța sau așteptarea unei angajări viitoare și (3) să se asigure că accesul și contactele actualilor precum și ale foștilor funcționari publici nu sunt utilizate pentru beneficiile nejustificate ale funcționarilor sau ale altora”. [↑](#footnote-ref-2)